ai4bharat/Pralekha huggingface dataset:
ప్రధాన మంత్రి కార్యాలయం
దేశ వ్యాప్తం గా సార్వజనిక ఆరోగ్య సదుపాయాల వద్ద 551 పిఎస్ఎ ఆక్సీజన్ ఉత్పత్తి ప్లాంటుల ను పిఎమ్ కేర్స్ ద్వారా ఏర్పాటు చేయడం జరుగుతుంది
దేశం అంతటా జిల్లా ప్రధాన కేంద్రాల లోని ప్రభుత్వ ఆసుపత్రుల లో ఆక్సీజన్ ఉత్పత్తి ప్లాంటుల ను ఏర్పాటు చేయడం జరుగుతుంది
ఈ ప్లాంటుల ను సాధ్యమైనంత త్వరగా పనిచేయించడం ప్రారంభించాలి: ప్రధాన మంత్రి
ఈ ఆక్సీజన్ ప్లాంటు లు జిల్లా ప్రధాన కేంద్రాల లో గల ఆసుపత్రుల లో ప్రాణవాయువు నిరాటంకం గా సరఫరా అయ్యేందుకు పూచీ పడుతాయి
ఆసుపత్రుల కు ఆక్సీజన్ అందుబాటు ను పెంచాలన్న ప్రధాన మంత్రి ఆదేశానికి అనుగుణం గా దేశం లోని సార్వజనిక ఆరోగ్య సదుపాయాల ఆవరణల లో 551 అచ్చమైన ప్రెశర్ స్వింగ్ అడ్ సార్ప్ శన్  మెడికల్ ఆక్సీజన్ జనరేశన్ ప్లాంటుల ను ఏర్పాటు చేయడానికి పిఎమ్ కేర్స్ ఫండ్ సూత్రరీత్యా ఆమోదాన్ని తెలిపింది. ఈ ప్లాంటుల ను సాధ్యమైనంత త్వరగా పనిచేయించడం ప్రారంభించాలి అంటూ ప్రధాన మంత్రి ఆదేశించారు. ఈ ప్లాంటు లు జిల్లా స్థాయి లో ప్రాణవాయువు లభ్యత ను పెద్ద ఎత్తున పెంచడానికి తోడ్పడుతాయి అని ఆయన అన్నారు.
ఈ ప్లాంటుల ను అచ్చం గా వివిధ రాష్ట్రాలలోని, వివిధ కేంద్ర పాలిత ప్రాంతాల లోని జిల్లా ప్రధాన కేంద్రాల లో గుర్తించిన ప్రభుత్వ ఆసుపత్రుల లో నెలకొల్పడం జరుగుతుంది. సేకరణ ను ఆరోగ్యం, కుటుంబ సంక్షేమ మంత్రిత్వ శాఖ ద్వారా చేపట్టడం జరుగుతుంది.
పిఎమ్ కేర్స్ ఫండ్ ఈ సంవత్సరం లో ఇంత వరకు దేశం లోని సార్వజనిక ఆరోగ్య సదుపాయాల ఆవరణల లో అదనం గా 162 ప్రెశర్ స్వింగ్ అడ్ సార్ప్ శన్  మెడికల్ ఆక్సీజన్ జనరేశన్ ప్లాంటుల ను ఏర్పాటు చేయడం కోసం 201.58 కోట్ల రూపాయల ను కేటాయించింది.
జిల్లా ప్రధాన కేంద్రాల లో గల ప్రభుత్వ ఆసుపత్రుల లో పిఎస్ఎ ఆక్సీజన్ జనరేశన్ ప్లాంటుల ను ఏర్పాటు చేయడం లోని ప్రధాన ఉద్దేశ్యమల్లా సార్వజనిక ఆరోగ్య వ్యవస్థ ను మరింతగా పటిష్టపరచడమూ, ఈ ఆసుపత్రులన్నీ అక్కడిక్కడే ఆక్సీజన్ తయారీ సామర్థ్యాన్ని సంతరించుకొనేటట్టు చూడడమూను. ఆ తరహా ఇన్-హౌస్ కేప్టివ్ ఆక్సీజన్ జనరేశన్ ఫెసిలిటీ ఆ వైద్యశాలల్లోని రోజు వారీ మెడికల్ ఆక్సీజన్ అవసరాలను, జిల్లా వారీ గా దైనందిన మెడికల్ ఆక్సీజన్ అవసరాల ను తీర్చగలుగుతుంది. దీనికి తోడు, ఈ లిక్విడ్ మెడికల్ ఆక్సీజన్  స్థానిక ఆక్సీజన్ ఉత్పత్తి కి అదనం గా కూడా ఉపయోగపడుతుంది. అటువంటి విధానం జిల్లాల లోని ప్రభుత్వ దవాఖానా లు ప్రాణవాయువు సరఫరాల లో ఆకస్మిక అంతరాయాన్ని ఎదుర్కోకుండా చూడడానికి పూచీ పడడమే కాకుండా కోవిడ్-19 రోగుల తో పాటు ఆ రకమైన సహాయం అవసరమయ్యే ఇతర రోగుల ను సైతం సంబాళించడానికి గాను అవాంతరాలు ఎదురవని రీతి లో ఆక్సీజన్ సరఫరా ను చాలినంత మేరకు అందుబాటు లో ఉంచేందుకు కూడాను సాయపడగలుగుతుంది.
ప్రధాన మంత్రి కార్యాలయం
అసమ్ లో వరద యొక్క స్థితి ని కేంద్ర ప్రభుత్వం నిరంతరం గాపర్యవేక్షిస్తున్నది; సాధ్యమైన అన్ని విధాలు గాను సహాయాన్నిఅందించడానికి రాష్ట్ర ప్రభుత్వం తో కలసి పాటుపడుతున్నది: ప్రధాన మంత్రి
అసమ్ లో వరద యొక్క స్థితి ని కేంద్ర ప్రభుత్వం నిరంతరం గా పర్యవేక్షిస్తున్నదని మరియు ఈ సవాలు ను అధిగమించడం కోసం సాధ్యమైన అన్ని విధాలు గాను సహాయాన్ని అందించడాని కి రాష్ట్ర ప్రభుత్వం తో కలసి పనిచేస్తోందని ప్రధాన మంత్రి శ్రీ నరేంద్ర మోదీ అన్నారు.
ప్రధాన మంత్రి అనేక ట్వీట్ లలో -
‘‘గత కొద్ది రోజులు గా, అసమ్ లోని కొన్ని ప్రాంతాలు భారీ వర్షపాతం కారణం గా వరద ల పాలబడ్డాయి. అసమ్ లో తలెత్తిన స్థితి ని కేంద్ర ప్రభుత్వం అదే పని గా పర్యవేక్షిస్తున్నది. ఈ సవాలు ను అధిగమించడం కోసం సాధ్యమైన అన్ని విధాలు గాను సహాయాన్ని అందించడానికి రాష్ట్ర ప్రభుత్వం తో కలసి పనిచేస్తున్నది.’’
‘‘వరద ప్రభావిత ప్రాంతాల లో సైన్యం మరియు ఎన్ డిఆర్ఎఫ్ బృందాలు ఉన్నాయి. వారు ఆయా ప్రాంతాల నివాసుల ను అక్కడి నుంచి ఖాళీ చేయించే కార్యక్రమం తో పాటు బాధితులైన వారికి సాయాన్ని కూడా అందిస్తున్నారు. వాయుసేన ప్రజల ను ఖాళీ చేయించే ప్రక్రియ లో భాగం గా 250 కి పైగా విన్యాసాల ను నిర్వహించింది.’’
‘‘ముఖ్యమంత్రి @himantabiswa, అసమ్ ప్రభుత్వం లోని మంత్రులు మరియు అధికారులు జిల్లాల లో రోజు లో 24 గంటలు అదే పని గా పాటుపడుతున్నారు; మరియు బాధితుల కు వారు సాయాన్ని అందిస్తున్నారు. ప్రభావిత ప్రాంతాల ప్రజానీకం యొక్క రక్షణ మరియు శ్రేయం ల కోసం ఆ ఈశ్వరుడి ని నేను ప్రార్థిస్తున్నాను; సాధ్యమైన అన్ని విధాల సమర్ధన ను అందించడం జరుగుతుంది అంటూ మరోమారు హామీ ని ఇస్తున్నాను.’’ అని పేర్కొన్నారు.
ఉప రాష్ట్రపతి సచివాలయం
నవ్రోజ్ పండుగ సందర్భంగా ప్రజలకు ఉప రాష్ట్రపతి శుభాకాంక్షలు
నవ్రోజ్ పండుగ సందర్భంగా, ఉప రాష్ట్రపతి శ్రీ ఎం.వెంకయ్య నాయుడు తన సందేశం ద్వారా ప్రజలకు శుభాకాంక్షలు తెలిపారు.
"పార్శీ కొత్త ఏడాదిని సూచించే పవిత్రమైన నవ్రోజ్ సందర్భంగా దేశ ప్రజలకు నా శుభాకాంక్షలు".
"భారతదేశ సాంస్కృతిలో పార్శీ సమాజానిది ప్రత్యేక స్థానం. కష్టించేతత్వం, నిబద్ధతతో భారత పార్శీ సమాజం దేశ నిర్మాణంలో వెలకట్టలేని పాత్ర పోషించింది. పునరుద్ధరణ, పునరుజ్జీవానికి ఈ వేడుక సూచిక. ఆలోచనలు, ప్రవర్తనలో మంచిగా ఉండడం, నిజాయితీగా, ధర్మబద్ధంగా నడుచుకోవడమే నవ్రోజ్ జరుపుకోవడంలో నిజమైన అర్ధం".
"ప్రస్తుతం, భారతదేశం, ప్రపంచం కొవిడ్పై పోరాడుతోంది. నవ్రోజ్.., స్నేహితులు, బంధువులు కలిసి జరుపుకునే పండుగ అయినప్పటికీ, ఇప్పటి పరిస్థితుల దృష్ట్యా ఎవరి ఇళ్లలో వారే ఉండి నిరాడంబరంగా జరుపుకుందాం. సామాజిక దూరం, వ్యక్తిగత శుభ్రతను తప్పనిసరిగా పాటిద్దాం. ఈ పండుగ మన జీవితాల్లోకి స్నేహం, శ్రేయస్సు, సంతోషాన్ని తీసుకురావాలి".
ప్రధాన మంత్రి కార్యాలయం
ప్రసిద్ధహాస్య నటుడు శ్రీ రాజు శ్రీవాస్తవ మృతి కి సంతాపాన్ని వ్యక్తం చేసిన ప్రధాన మంత్రి
ప్రసిద్ధ హాస్య నటుడు శ్రీ రాజు శ్రీవాస్తవ మరణం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘రాజు శ్రీవాస్తవ గారు నవ్వు తో, వినోదం తో మరియు సకారాత్మకత తో మన జీవనాల ను ప్రకాశవంతం చేసివేశారు. ఆయన మనలను చాలా త్వరగా వీడిపోయారు; అయినప్పటికీ సంవత్సరాల పాటు తన ఘనమైనటువంటి కార్యం చలవ తో ఆయన అసంఖ్యాకుల హృదయాల లో జీవించే ఉంటారు. ఆయన మృతి దు:ఖం కలిగించింది. ఆయన యొక్క కుటుంబానికి మరియు ఆయన ను అభిమానించే వారి కి ఇదే నా సంతాపం. ఓమ్ శాంతి.’’ అని పేర్కొన్నారు.
సాంఘిక న్యాయం, మరియు సాధికారత మంత్రిత్వ శాఖ
వికలాంగుల సాధికారత కోసం జాతీయ అవార్డులు
వికలాంగుల సాధికారత విభాగం 2021- 2022 సంవత్సరాలకు జాతీయ అవార్డుల కోసం అవార్డ్స్ పోర్టల్  ద్వారా 15 జులై నుండి 28 ఆగస్టు 2022 వరకు దరఖాస్తులను ఆహ్వానిస్తూ 14. 07. 2022న ప్రకటనను ప్రచురించింది. ఈ ప్రకటన విభాగం వెబ్సైట్ ww.disabilityaffairs.gov.in.లో అందుబాటులో ఉంది. పైన పేర్కొన్న అవార్డులకు దరఖాస్తులు / నామినేషన్లను పంపించడం కోసం విస్త్రత ప్రచారం ఇవ్వవలసిందిగా రాష్ట్రాలు/ కేంద్ర పాలిత ప్రభుత్వాలకు, ఇతరులకు 19.07.2022న లేఖలను పంపింది.
భారత పోటీ ప్రోత్సాహక సంఘం
పెలిప్పర్ హోల్డ్కో ఎస్ఏఆర్ఎల్ ద్వారా ఐబీఎస్ సాఫ్ట్వేర్ పీటీఈ లిమిటెడ్ యొక్క నిర్దిష్ట వాటాను కొనుగోలుకు సీసీఐ ఆమోదం
పెలిప్పర్ హోల్డ్కో సంస్థ ఎస్ఏఆర్ఎల్ ఐబీఎస్ సాఫ్ట్వేర్ పీటీఈ లిమిటెడ్ యొక్క నిర్దిష్ట వాటాను కొనుగోలు చేయడాన్ని కాంపిటీషన్ కమిషన్ ఆఫ్ ఇండియా  ఆమోదించింది. ప్రతిపాదిత కలయిక టెక్వేర్ సింగపూర్ హోల్డింగ్స్ పీటీఈ నుండి ఐబీఎస్ సాఫ్ట్వేర్ పీటీఈ లిమిటెడ్  యొక్క ఫుల్లీ డైల్యూటెడ్ ప్రాతిపదికన జారీ చేయబడిన షేర్ క్యాపిటల్లో దాదాపు 30% కొనుగోలుకు సంబంధించినది. ఇందులో పెలిప్పర్ హోల్డ్కో ఎస్ఏఆర్ఎల్ సంస్థ  ద్వారా బ్లాక్స్టోన్ ఇంక్  యొక్క పోర్ట్ఫోలియో కంపెనీ.
అక్వైరర్ అనేది అపాక్స్ పార్టనర్స్ ఎల్ఎల్పీ చే సలహా ఇవ్వబడిన పెట్టుబడి నిధుల ద్వారా పరోక్షంగా పూర్తిగా స్వంతం చేసుకున్న ప్రత్యేక-ప్రయోజన-వాహనం. ఏపీ అనేది యునైటెడ్ కింగ్డమ్ చట్టాల క్రింద పొందుపరచబడిన పరిమిత బాధ్యత భాగస్వామ్యం మరియు అనేక పరిశ్రమల రంగాలలో పెట్టుబడులు పెట్టే ప్రైవేట్ ఈక్విటీ ఫండ్లకు పెట్టుబడి సలహా సేవలను అందించే అనేక సంస్థల మాతృ సంస్థ. అక్వైరర్ భారతదేశంలో చురుకుగా లేదు భారతదేశంలో ఎటువంటి ప్రణాళికాబద్ధమైన వ్యాపార కార్యకలాపాలను కలిగి ఉండలేదు. టార్గెట్ అనేది ఐబీఎస్ గ్రూప్ ఆఫ్ కంపెనీల  యొక్క మాతృ సంస్థ. ఇది ప్రధానంగా విమానయాన పరిశ్రమ మరియు ప్రయాణ పరిశ్రమ కోసం ప్రధానంగా సాఫ్ట్వేర్ విక్రేతగా చురుకుగా ఉంటుంది.
టార్గెట్ దాని స్వంత ప్రస్తుత కస్టమర్లకు, ప్రధానంగా విమానయానం, టూర్ & క్రూయిజ్, హాస్పిటాలిటీ మరియు ఇంధన వనరుల పరిశ్రమలకు కూడా ఐడీ సేవలను అందిస్తుంది. టార్గెట్ గ్రూప్ ప్రధానంగా ప్రపంచ వ్యాప్తంగా ట్రావెల్ పరిశ్రమకు సాఫ్ట్వేర్ సొల్యూషన్ల ప్రొవైడర్గా క్రియాశీలకంగా ఉంది. విమానయానం, టూర్ & క్రూయిజ్, హాస్పిటాలిటీ మరియు ఎనర్జీ రిసోర్స్ పరిశ్రమలలోని కస్టమర్ల కోసం మిషన్-క్లిష్టమైన కార్యకలాపాలను నిర్వహిస్తుంది. విమానయాన పరిశ్రమ కవర్ ఫ్లీట్ మరియు సిబ్బంది కార్యకలాపాలు, ఎయిర్క్రాఫ్ట్ నిర్వహణ, ప్రయాణీకుల సేవలు, లాయల్టీ ప్రోగ్రామ్లు, సిబ్బంది ప్రయాణం & ఎయిర్-కార్గో నిర్వహణ కోసం టార్గెట్ గ్రూప్ యొక్క పరిష్కారాలను అందిస్తోంది. టార్గెట్ గ్రూప్ హాస్పిటాలిటీ కంపెనీలు మరియు ఛానెల్ల గ్లోబల్ నెట్వర్క్కు హోటల్ రూమ్ ఇన్వెంటరీ, రేట్లు మరియు లభ్యతను అందించే రియల్ టైమ్ బీ2బీ మరియు బీ2బీ డిస్ట్రిబ్యూషన్ ప్లాట్ఫారమ్ను కూడా నడుపుతుంది. టూర్ మరియు క్రూయిజ్ పరిశ్రమ కోసం, టార్గెట్ గ్రూప్ సమగ్ర కస్టమర్-సెంట్రిక్, డిజిటల్ ప్లాట్ఫారమ్ను అందిస్తుంది, ఇది ఆన్షోర్, ఆన్లైన్ మరియు ఆన్-బోర్డ్ సొల్యూషన్లను కవర్ చేస్తోంది. అదనంగా, టార్గెట్ గ్రూప్ దాని ప్రస్తుత బాహ్య కస్టమర్ బేస్కు ఎక్కువగా ఐడీ సేవలను అందిస్తుంది, కన్సల్టింగ్, డేటా మైగ్రేషన్, టెస్టింగ్కు మద్దతు, కొత్త యాప్లను రూపొందించడం వంటివి అందిస్తుంది. టార్గెట్ గ్రూప్ యొక్క కన్సల్టింగ్ మరియు డిజిటల్ ట్రాన్స్ఫర్మేషన్ వ్యాపారం దాని వినియోగదారుల యొక్క డిజిటల్ పరివర్తన కార్యక్రమాలను నడపడంపై దృష్టి పెడుతుంది, దాని డొమైన్ పరిజ్ఞానం, డిజిటల్ సాంకేతికతలు మరియు ఇంజనీరింగ్ నైపుణ్యం కలిగి ఉంది. ఈ కొనుగోలుకు సంబంధించి సీసీఐ యొక్క వివరణాత్మక ఆర్డర్ వెలువడాల్సి ఉంది.
రక్షణ మంత్రిత్వ శాఖ
ఈ నెల 28-30 తేదీలలో నైజీరియాలో పర్యటించనున్న రక్షణ మంత్రి శ్రీ రాజ్నాథ్ సింగ్
- అధ్యక్షుడిగా ఎన్నికైన శ్రీ బోలా అహ్మద్ టినుబు ప్రమాణ స్వీకారోత్సవానికి హాజరు
- భారత రక్షణ మంత్రి పశ్చిమ ఆఫ్రికాదేశంలో పర్యటించడం తొలిసారి
రక్షణ మంత్రి శ్రీ రాజ్నాథ్ సింగ్ ఈ నెల 28-30, 2023 తేదీలలో పశ్చిమ ఆఫ్రికా దేశ అధ్యక్షుడిగా ఎన్నికైన మిస్టర్ బోలా అహ్మద్ టినుబు ప్రమాణ స్వీకారోత్సవంలో పాల్గొనేందుకు నైజీరియాలో పర్యటించనున్నారు. మే 29న అబుజాలోని ఈగిల్ స్క్వేర్లో జరిగే ప్రమాణ స్వీకారోత్సవానికి శ్రీ రాజ్నాథ్ సింగ్ హాజరుకానున్నారు. మే 28న నైజీరియా అధ్యక్షుడు ముహమ్మద్ బుహారీ ఆధ్వర్యంలో జరిగే రిసెప్షన్లో ఆయనను కూడా పాల్గొననున్నారు. నైజీరియాలో భారత రక్షణ మంత్రి పర్యటించడం ఇదే తొలిసారి. రెండు దేశాల మధ్య బలమైన స్నేహ బంధాలను పెంపొందించడంలో రక్షణ మంత్రి పర్యటన ఒక ముఖ్యమైన మైలురాయిగా నిలువనుంది. భారతదేశం & నైజీరియా మధ్య పెరుగుతున్న రక్షణ సహకారాన్ని పరిగణనలోకి తీసుకుంటూ రక్షణ మంత్రిత్వ శాఖలోని సీనియర్ అధికారులు మరియు ముఖ్యమైన డిఫెన్స్ పీఎస్యుల అగ్ర నాయకత్వం శ్రీ రాజ్నాథ్ సింగ్తో పాటు ఈ పర్యటనలో పాల్గొననున్నారు. వారు నైజీరియా పరిశ్రమలు ప్రతినిధులు మరియు సాయుధ దళాల ప్రతినిధులతో సమావేశాలు నిర్వహిస్తారు, పరికరాలు మరియు ప్లాట్ఫారమ్లను గుర్తించడానికి ఇది తొడ్పడుతుంది. దీని ద్వారా భారత రక్షణ పరిశ్రమ దేశ అవసరాలకు మద్దతు ఇస్తుంది. నైజీరియాలో భారతీయ సమాజానికి చెందిన 50,000 మంది ఉన్నట్లు అంచనా. రక్షణ మంత్రి తన పర్యటన సందర్భంగా అబుజాలో ప్రవాస భారతీయలను ఉద్దేశించి ప్రసంగించనున్నారు.
ఆరోగ్య, కుటుంబ సంక్షేమ మంత్రిత్వ శాఖ
కరోనా వైరస్ను ట్రాక్ చేయడానికి డిజిటల్ ప్రక్రియ
దేశంలో కరోనా మరియు ఇతర అంటు వ్యాధులతో బాధపడుతున్న రోగులను గుర్తించడానికి / ట్రాక్ చేయడానికి ప్రభుత్వం అనేక చర్యలు తీసుకుంది. వాటి
వివరాలు ఈ క్రింది విధంగా ఉన్నాయి:-
ఇంటిగ్రేటెడ్ డిసీజ్ సర్వైలెన్స్ ప్రోగ్రాం :- ఐడీఎస్పీ కింద, అన్ని రాష్ట్రాలు, జిల్లా ప్రధాన కార్యాలయాలలో తగు నిఘా యూనిట్లు స్థాపించబడ్డాయి. ఇవి అంటువ్యాధి బారినపడే వ్యాధుల వారి సమాచార వివరాలను వారంవారం నివేదిస్తున్నాయి. రాపిడ్ రెస్పాన్స్ టీమ్స్ ద్వారా వ్యాధి పోకడలను పర్యవేక్షించడానికి వ్యాధి తీరును పెరుగుతున్న ప్రారంభ దశలోనే వ్యాప్తిని గుర్తించడానికి గాను తగు విధంగా ప్రతిస్పందించేందుకు గాను డేటా సేకరించబడుతుంది. చైనా, హాంకాంగ్, తైవాన్ వంటి వివిధ దేశాల నుండి వచ్చే ప్రయాణీకులను ట్రాక్ చేయడానికి మరియు అనుసరించడానికి కోవిడ్-19 వ్యాధికి సంబంధించి ఐడీఎస్పీ కూడా సన్నద్ధమైంది. కేంద్ర ఎలక్ట్రానిక్స్ మరియు ఐటీ మంత్రిత్వ శాఖ అభివృద్ధి చేసిన ఆరోగ్యసేథు యాప్ కోవిడ్ -19 కాంటాక్ట్ ట్రేసింగ్, లక్షణాల మ్యాపింగ్ మరియు స్వీయ-అంచనాలకు గాను ఇది ఉపయోగపడుతుంది. ఇది కోవిడ్ -19 క్లస్టర్లను గుర్తించడంలో తగు విధంగా సహాయపడుతుంది. కోవిన్ యాప్ అనేది ఆరోగ్య మరియు కుటుంబ సంక్షేమ మంత్రిత్వ శాఖ అభివృద్ధి చేసిన డిజిటల్ ప్లాట్ఫాం, ఇది కోవిడ్ -19 టీకా కార్యక్రమాన్ని ట్రాక్ చేయడానికి మరియు కోవిడ్ -19 టీకా షాట్ కోసం భారతీయ పౌరులను దరఖాస్తు చేసుకోవడానికి ఏజెన్సీలకు సహాయపడుతుంది. కోవిడ్ -19 మహమ్మారి నిర్వహణ యొక్క వివిధ అంశాలకు సంబంధించిన కేసుల సంఖ్య, మౌలిక సదుపాయాల లభ్యత పరీక్ష మొదలైన వాటికి సంబంధించిన రాష్ట్ర నిర్దిష్ట డేటాను సేకరించడానికి ఆరోగ్య మంత్రిత్వ శాఖ కోవిడ్-ఇండియా పోర్టల్ & టెస్టింగ్ పోర్టల్ను అభివృద్ధి చేసింది. అంటు వ్యాధి బారినపడేందుకు కారణాలు, వ్యాధుల కారణాలు తెలుసుకోవడం, దాని వ్యాప్తిని గుర్తించి, స్పందించే లక్ష్యంతో.. ఐడీఎస్పీని అన్ని రాష్ట్ర / కేంద్రపాలిత ప్రాంతాలలో నేషనల్ హెల్త్ మిషన్ కింద అమలు చేస్తున్నారు. ఐడీఎస్పీ కింద రాష్ట్రాలు, కేంద్ర పాలిత ప్రాంతాలో మహమ్మారుల వ్యాప్తిని కట్టడి చేసేందుకు అదనపు మానవ శక్తిని, వ్యాప్తి పరిశోధనల కోసం గుర్తించిన.. రాపిడ్ రెస్పాన్స్ టీమ్  సభ్యులకు తగిన శిక్షణ ఇవ్వడంతో పాటు ఆయా అంటువ్యాధులను గుర్తించడానికి ప్రయోగశాలలను బలోపేతం చేయడం, డేటా ఎంట్రీ కోసం ఐటీ పరికరాలు, విశ్లేషణ డేటా బదిలీ వంటి చర్యలు చేపట్టడమైంది. దీనికి తోడు ఈ మంత్రిత్వ శాఖ కేంద్ర స్థాయి నుండి ఆరోగ్య అవగాహనకు మీడియా ప్రచారాలను బ్యూరో ఆఫ్ అవుట్రీచ్ అండ్ కమ్యూనికేషన్, దూరదర్శన్, ఆల్ ఇండియా రేడియో మొదలైన వాటి ద్వారా విడుదల చేస్తోంది.
స్వస్థ్ నాగరిక్ అభియాన్  క్రింద ఈ మంత్రిత్వ శాఖ గత ఐదేళ్ళలో చేసిన ఖర్చుల వివరాలు ఈ క్రింది విధంగా ఉన్నాయి:
సంవత్సరం
|
||
|
వ్యయం

|
|
2015-16
|
|
223.07
|
|
2016-17
|
|
251.08
|
|
2017-18
|
|
188.47
|
|
2018-19
|
|
226.57
|
|
2019-20
|
|
132.20
కేంద్ర ఆరోగ్య, కుటుంబ సంక్షేమ శాఖ సహాయ మంత్రి అశ్విని కుమార్ చౌబే ఈ రోజు లోక్సభలో ఒక ప్రశ్నకు ఇచ్చిన లిఖితపూర్వక సమాధానంలో ఈ విషయాన్ని వెల్లడించారు.
ప్రధాన మంత్రి కార్యాలయం
పద్మ విభూషణ్ సర్ అనిరూద్ధ జగన్నాథ్ కన్నుమూత పట్ల సంతాపం తెలిపిన ప్రధాన మంత్రి
సర్ అనిరూద్ధ జగన్నాథ్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘పద్మ విభూషణ్ సర్ అనిరూద్ధ జగన్నాథ్ ఒక సమున్నత నేత, రాజనీతికుశలుడు. ఆయన ను గురించి చెప్పాలంటే ఆధునిక మారిశస్ శిల్పి అని చెప్పవచ్చును. ఒక గౌరవాన్వితుడైన ప్రవాసి భారతీయుని గా, ప్రత్యేకమైనటువంటి ద్వైపాక్షిక సంబంధాన్ని నెలకొల్పడం లో ఆయన సాయపడ్డారు. ఆ ద్వైపాక్షిక సంబం ఆయన ఉత్తరదాయిత్వం నుంచి లాభపడగలదు. ఆయన కుటుంబానికి, మారిశస్ ప్రజల కు ఇదే నా సంతాపం. ఓమ్ శాంతి.’’ అని శ్రీ నరేంద్ర మోదీ ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 185.74 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 11,058
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.76%
గత 24 గంటల్లో 929 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,03,383 కు పెరిగింది.
గత 24 గంటల్లో 861 కొత్త కేసులు నమోదయ్యాయి.
రోజువారీ పాజిటివిటీ రేటు 0.32%
వారపు పాజిటివిటీ రేటు 0.23%
గత 24 గంటల్లో చేసిన 2,71,211 కొవిడ్ పరీక్షలతో కలిపి ఇప్పటివరకు 79.41 కోట్ల పరీక్షలు చేశారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఇ రంగ అభివృద్ధికి సమిష్టి కృషి జరగాలి:శ్రీ నారాయణ్ రాణే మాసమే పిలుపు
నియంత్రణ అధికారాలను సాధించిన ఎన్ వి సిఎఫ్ఎల్ : ఒప్పందంపై సంతకాలు
దేశంలో సూక్ష్మ, చిన్న, మధ్యతరహా సంస్థల  రంగ అభివృద్ధికి సమిష్టి కృషి అవసరమని కేంద్ర ఎంఎస్ఎంఇ శాఖ మంత్రి శ్రీ నారాయణ్ రాణే అన్నారు. ఎంఎస్ఎంఇ రంగంలో ఉత్పత్తి పెరిగేలా చూడడానికి చర్యలు తీసుకోవాలని శాఖ అధికారులను మంత్రి ఆదేశించారు.ఎంఎస్ఎంఇ పనితీరు మెరుగు పడేలా చూడడానికి మంత్రిత్వ శాఖకు చెందిన అన్ని విభాగాలు సమిష్టిగా పనిచేయాలని ఆయన సూచించారు. ఎంఎస్ఎంఇ రంగం అభివృద్ధి సాధించేలా నిధులను ఖర్చు చేయాలని మంత్రి అన్నారు. ఎంఎస్ఎంఇ రంగం అభివృద్ధి చెందితే ఎగుమతులు, దేశ జీడీపీ పెరుగుతాయని మంత్రి పేర్కొన్నారు.
తమ మధ్య కుదిరిన ఒప్పందంపై ఢిల్లీలో ఈ రోజు ఎన్ఎస్ఐసి ఎన్ విసిఎఫ్ఎల్ ఎస్విఎల్ సంతకాలు చేశాయి. ఈ సందర్భంగా జరిగిన సమావేశంలో మంత్రి పాల్గొని ప్రసంగించారు. కార్యక్రమంలో ఎంఎస్ఎంఇ శాఖ సహాయ మంత్రి శ్రీ భాను ప్రతాప్ సింగ్, మంత్రిత్వ శాఖ కార్యదర్శి శ్రీ బీబీ స్వైన్, ఎన్ఎస్ఐసి సిఎండి శ్రీమతి అల్కా అరోరా, ఎస్ వి ఎల్ ఎండీ శ్రీ కే. సురేష్ పాల్గొన్నారు.
ఆత్మ నిర్భర్ భారత్ సాధన కోసం ఎంఎస్ఎంఇ ల అభివృద్ధికి చర్యలు అమలు చేయాలని కేంద్ర ప్రభుత్వం నిర్ణయించింది. ఎంఎస్ఎంఇ లు ఎదుర్కొంటున్న నిధుల సమస్యను పరిష్కరించడానికి ప్రత్యేక నిధిని ఏర్పాటు చేయాలని ఆర్థిక మంత్రిత్వ శాఖ నిర్ణయించింది. ఎంఎస్ఎంఇ మంత్రిత్వ శాఖ పరిధిలో పనిచేస్తూ రంగంలో మినీ నవరత్న సంస్థగా గుర్తింపు పొందిన జాతీయ చిన్న పరిశ్రమల కార్పొరేషన్ లిమిటెడ్ కి అనుబంధంగా పనిచేసే విధంగా వెంచర్ క్యాపిటల్ ఫండ్ లిమిటెడ్ ను నెలకొల్పడం జరిగింది. 10,006 కోట్ల రూపాయలతో వెంచర్ క్యాపిటల్ ఫండ్ లిమిటెడ్ లో సెల్ఫ్-రిలయెంట్ ఇండియా ఫండ్ ను ఏర్పాటు చేశారు. ఎంఎస్ఎంఇ ల అభివృద్ధికి అవసరమైన మూలధనాన్ని వాటాలు, రుణాల రూపంలో ఈ నిధి నుంచి నిధులను కేటాయించడం జరుగుతుంది. ఏఐఎఫ్ నిబంధనల ప్రకారం వీటిని విడుదల చేస్తారు. ఈ నిధులను ఎన్ఎస్ఐసి ద్వారా ఎంఎస్ఎంఇ మంత్రిత్వ శాఖ అందిస్తుంది.
పెట్టుబడుల నిర్వహణ బాధ్యతను ఎస్ బి ఐ వెంచర్స్ లిమిటెడ్ కు అప్పగించడం జరిగింది. ఖైతాన్ అండ్ కంపెనీ న్యాయపరమైన అంశాలను పర్యవేక్షిస్తుంది. ఎస్ ఆర్ ఐ ఫండ్ ను రెండవ తరగతి ప్రత్యామ్నాయ పెట్టుబడి నిధుల కింద పరిగణించాలని కోరుతూ ఎన్ వి సిఎఫ్ఎల్ దాఖలు చేసిన ప్రతిపాదనకు భారత సెక్యూరిటీస్ అండ్ ఎక్స్ఛేంజ్ బోర్డ్ 2021 సెప్టెంబర్ ఒకటవ తేదీన ఆమోదం తెలిపింది.
పెట్టుబడులకు సంబంధించి ఎంఎస్ఎంఇ లు ఎదుర్కొంటున్న సమస్యలను ఎస్ ఆర్ ఐ ఫండ్ పరిష్కరిస్తుంది. కార్పొరేటీకరణను ప్రోత్సహిస్తూ అంర్జాతీయ స్థాయికి ఎంఎస్ఎంఇ లు ఎదిగేలా చూడడానికి అవసరమైన చర్యలను అమలు చేయడం జరుగుతుంది. ప్రభుత్వ పర్యవేక్షణ వల్ల అనవసర రంగాలలో కాకుండా అభివృద్ధికి దోహదపడే రంగాల్లో ఎంఎస్ఎంఇ లు పెట్టుబడులు పెట్టడానికి అవకాశం కలుగుతుంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
జి.డి.పి.లో ఎం.ఎస్.ఎం.ఇ. ల వాటాను 30శాతంనుంచి 50శాతానికి పెంచడమే లక్ష్యం
ఎగుమతుల వాటాను 49శాతంనుంచి 60శాతానికి పెంచుతామన్న గడ్కరీ
ఐదేళ్లలో ఎం.ఎస్.ఎం.ఇ. రంగంలో మరో 5కోట్ల
ఉద్యోగాలు కల్పిస్తామని ప్రకటన
మధ్యతరహా, చిన్నతరహా సంస్థల్లో పరిశోధన, సృజనాత్మకత లక్ష్యంగా ఎ.ఎన్.ఐ.సి.-ఎ.ఆర్.ఐ.ఎస్.ఇ. చాలెంజీల ఆవిష్కారం.
స్థూల స్వదేశీ ఉత్పత్తి లో సూక్ష్మ, చిన్న మధ్యతరహా సంస్థల  వాటాను 30శాతంనుంచి 50శాతానికి పెంచడమే తమ లక్ష్యమని కేంద్ర రోడ్డు రవాణా, రహదారులు, ఎం.ఎస్.ఎం.ఇ.ల శాఖ మంత్రి నితిన్ గడ్కరీ చెప్పారు. జి.డి.పి.లో ఎగుమతుల వాటాను 49శాతంనుంచి 60శాతానికి పెంచడమే లక్ష్యంగా పెట్టుకున్నట్టు చెప్పారు. ఆత్మ నిర్భర భారత్, మధ్యతరహా, చిన్న సంస్థల్లో పరిశోధన, సృజనాత్మకత లక్ష్యంగా అటల్ న్యూ ఇండియా చాలెంజెస్ అన్న అంశంపై నీతీ ఆయోగ్ నిర్వహించిన వర్చువల్ సమావేశంలో గడ్కరీ ప్రసంగించారు. ప్రస్తుతం 11కోట్ల మందికి ఉద్యోగాలు కల్పించిన సూక్ష్మ, చిన్న, మధ్యతరహా సంస్థల రంగంలో అదనంగా 5కోట్ల ఉద్యోగాలను ఐదేళ్లలో కల్పించడమే తమ ప్రభుత్వ లక్ష్యమని గడ్కరీ ప్రకటించారు.
ఆత్మనిర్భర భారత్, ఎ.ఆర్.ఐ.ఎస్.ఇ., అటల్ న్యూ ఇండియా చాలెంజ్ పేరిట నీతీ ఆయోగ్ చూపించిన చొరవను నితిన్ గడ్కరీ ప్రశంసించారు. వివిధ రంగాల్లో ఎదురవుతున్న సమస్యలకు పరిష్కారం కనుగొని ఆయా అంశాలకు విలువలను జోడించేందుకు వీలుగా దేశంలో కొత్త సాంకేతిక పరిజ్ఞాన వినియోగాన్ని ప్రోత్సహించాలని ఆయన పిలుపునిచ్చారు. అదనంగా పేరుకుపోయిన బియ్యం నిల్వల సమస్యను పరిష్కరించేందుకు,.. ఆ బియ్యాన్ని మిథనాల్ ఉత్పత్తిలో వినియోగించవచ్చని, తద్వారా బియ్యం నిల్వలో ఎదురయ్యే సమస్యను పరిష్కరించుకోవడమేకాక, మరో వైపు, దేశానికి స్వచ్ఛమైన ఇంధనాన్ని అందించేందుకు వీలుంటుందని అన్నారు. సృజనాత్మకత, కొత్త పరిష్కారాన్ని కనుగొనడం వంటి అంశాల్లో చొరవ తీసుకోవడాన్ని మరింతగా ప్రోత్సహించాలని, ఈ మంచి ప్రయత్నంలో ఏవైనా కొన్ని పొరపాట్లు జరిగినా, అందుకు బాధ్యులైన వారికి తగిన రక్షణ కల్పించాలని గడ్కరీ అభిప్రాయపడ్డారు.
దేశంలోని 115 ఆశావహ జిల్లాలతోపాటుగా వెనుకబడిన ప్రాంతాలను, గిరిజన ప్రాంతాలను అభివృద్ధి పరిధిలోకి తీసుకువచ్చినపుడే, దేశ ప్రగతి మరింత వేగవంతమవుతుందన్నారు. ఆర్థికంగా, సామాజికంగా ఎంతో వెనుకబడి ఉన్న ఈ ప్రాంతాల అభివృద్ధి, అభ్యున్నతి అత్యంత ఆవశ్యకమని ప్రధానమంత్రి ఇదివరకే స్పష్టం చేశారన్నారు. ప్రధానమంత్రి దార్శనికతకు అనుగుణంగా పనిచేయవలసిన అవసరం ఉందని, షెడ్యూల్డ్ కులాలు, తెగల ప్రజలతోపాటుగా, సామాన్య ప్రజల సమస్యల పరిష్కారంకోసం విజ్ఞాన శాస్త్రాన్ని వినియోగించుకోవాలన్నది ప్రధాని ఆకాంక్ష అని గడ్కరీ తెలిపారు.
సృజనాత్మక ఆవిష్కరణలకు సువిశాల దృక్పథంతో మద్దతు ఇవ్వవలసిన అవసరం ఉందని, అపుడు సిసలైన ప్రతిభావంతులకే ఎదిగే అవకాశం లభిస్తుందని లభిస్తుందని, ఉత్పత్తి వ్యయం కూడా తగ్గడానికి వీలుంటుందని గడ్కరీ అన్నారు. వ్యవసాయానికి, ఎస్.టి. ఎస్.సి.లకు, సంబంధించిన పథకాల అమలుతీరుపై నిశితమైన తనిఖీ చేయడం ద్వారా పథకాల లక్ష్యాలను మరింత మెరుగ్గా సాధించవచ్చన్నారు.
ఆత్మనిర్భర భారత్, మధ్యతరహా, చిన్న తరహా సంస్థల్లో పరిశోధన లక్ష్యంగా అటల్ న్యూ ఇండియా చాలెంజెస్ కార్యక్రమం క్రియాశీలకంగా జరుగుతోందని, ఇతర మంత్రిత్వ శాఖలు, సంబంధిత పరశ్రమల సమన్వయంతో ఈ కార్యక్రమం సాగుతోందని గడ్కరీ అన్నారు. పరిశోధన, సృజనాత్మకతలకు, వివిధ రంగాల్లో ఎదురయ్యే సమస్యలకు సృజనాత్మక పరిష్కారాలు కనుగొనేందుకు ఈ కార్యక్రమం ఎంతో ప్రేరణ కలిగిస్తుందని గడ్కరీ అభిప్రాయపడ్డారు.
ప్రధాన మంత్రి కార్యాలయం
మారిషస్ ప్రధానితో సమావేశమయిన ప్రధాన మంత్రి నరేంద్ర మోదీ
ప్రధాన మంత్రి శ్రీ నరేంద్ర మోదీ ఈరోజు మారిషస్ ప్రధాన మంత్రి శ్రీ ప్రవింద్ కుమార్ జుగ్నౌత్ తో భేటీ అయ్యారు. జి20 సదస్సులో పాల్గొనేందుకు జుగ్నౌత్ భారత్ వచ్చారు.
'ప్రధాని @KumarJugnauth, నేను చాలా మంచి సమావేశం నిర్వహించాం. ఇరు దేశాల మధ్య దౌత్య సంబంధాలకు 75 ఏళ్లు పూర్తయిన సందర్భంగా భారత్-మారిషస్ సంబంధాలకు ఇది ప్రత్యేకమైన సంవత్సరం. ఇన్ ఫ్రాస్ట్రక్చర్, ఫిన్ టెక్, కల్చర్ తదితర రంగాల్లో సహకారంపై చర్చించాము . గ్లోబల్ సౌత్ గొంతుకను మరింత ముందుకు తీసుకెళ్లడానికి భారతదేశ నిబద్ధతను పునరుద్ఘాటించాము” ప్రధాన మంత్రి ఎక్స్ లో పోస్ట్ చేశారు
''భారత విజన్ సాగర్ లో కీలక భాగస్వామి అయిన మారిషస్ ప్రధాని @KumarJugnauth తో ప్రధాని @narendramodi సమావేశమయ్యారు. ఈ ఏడాది 75వ వార్షికోత్సవాన్ని పురస్కరించుకుని భారత్-మారిషస్ ద్వైపాక్షిక సంబంధాలు గణనీయంగా పెరిగాయని ఇరువురు నేతలు ఉత్సాహంగా అంగీకరించారు” అని పి ఎం ఒ కూడా ఎక్స్ లో పోస్ట్ చేసింది.
ప్రధాన మంత్రి కార్యాలయం
మధ్యప్రదేశ్ లోని జబల్ పుర్ లో ఒక ఆసుపత్రి లోమంటలు చెలరేగిన కారణంగా ప్రాణ నష్టంవాటిల్లినందుకు సంతాపం తెలిపిన ప్రధాన మంత్రి
మధ్య ప్రదేశ్ లోని జబల్ పుర్ లో ఒక ఆసుపత్రి లోమంటలు చెలరేగిన కారణంగా ప్రాణ నష్టం వాటిల్లినందుకు ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ప్రధాన మంత్రి కార్యాలయం  ఒక ట్వీట్ లో -
‘‘మధ్య ప్రదేశ్ లోని జబల్ పుర్ లో ఒక ఆసుపత్రి లోమంటలు చెలరేగిన కారణంగా ప్రాణ నష్టం వాటిల్లిందని తెలుసుకొని బాధపడ్డాను. ప్రియతములను కోల్పోయిన కుటుంబాల కు ఇదే సంతాపం. ఈ ఘటన లో గాయపడ్డ వారు అతి త్వరలో పున:స్వస్థులు కావాలని ఆశపడుతున్నాను. బాధిత వ్యక్తుల కు స్థానిక పాలన యంత్రాంగం అన్ని విధాలుగాను సహాయాన్ని అందజేస్తున్నది: ప్రధాన మంత్రి’’ అని తెలిపింది.
ప్రధాన మంత్రి కార్యాలయం
నేపాల్ ప్రధాని గా ఎన్నికైన శ్రీ పుష్ప కమల్ దహల్ ‘ప్రచండ’కిఅభినందనలు తెలిపిన ప్రధాన మంత్రి
కామ్రేడ్ ప్రచండ నేపాల్ ప్రధాని గా ఎన్నికైన సందర్భం లో ఆయన కు ప్రధాన మంత్రి శ్రీ నరేంద్ర మోదీ అభినందనలు తెలియ జేశారు.
ప్రధాన మంత్రి ఒక ట్వీట్ లో -
‘‘నేపాల్ ప్రధాన మంత్రి గా ఎన్నికైనందుకు కామ్రేడ్ ప్రచండ కు హృదయ పూర్వక అభినందనలు. భారతదేశం, నేపాల్ ల మధ్య ప్రత్యేకమైన అనుబంధం, ధృడమైన సాంస్కృతిక అనుసంధానం, ప్రజల మధ్య స్నేహపూర్వక సంబంధాల పై ఆధారపడి ఉంటుంది. ఈ మితృత్వాన్ని మరింత బలోపేతం చేయడానికి మీతో కలిసి పని చేసేందుకు నేను ఎదురు చూస్తున్నాను.’’ అని పేర్కొన్నారు.
ప్రధాన మంత్రి కార్యాలయం
భారత-ఆస్ట్రేలియా ఆర్థిక సహకార-వాణిజ్య ఒప్పందం
 అమలులోకి రావడంపై ప్రధానమంత్రి హర్షం
భారత-ఆస్ట్రేలియా ఆర్థిక సహకార-వాణిజ్య ఒప్పందం  ఇవాళ్టినుంచి అమలులోకి రావడంపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు. రెండు దేశాల నడుమ సమగ్ర వ్యూహాత్మక భాగస్వామ్యానికి ఇదొక మేలిమలుపని ఈ సందర్భంగా శ్రీ మోదీ వ్యాఖ్యానించారు.
ఈ మేరకు ఆస్ట్రేలియా ప్రధాని ఆంథోనీ అల్బనీస్ ట్వీట్ స్పందిస్తూ పంపిన సందేశంలో:
“ఈ రోజునుంచీ ‘ఇండాస్ ఎక్టా’ అమలులోకి రావడం ఆనందదాయకం. మన సమగ్ర వ్యూహాత్మక భాగస్వామ్యంలో ఇదొక మేలిమలుపు. మన వాణిజ్య-ఆర్థిక సంబంధాల అపార సామర్థ్యాన్ని పూర్తిగా సద్వినియోగం చేసుకుంటూ ద్వైపాక్షిక వాణిజ్యానికి ఉత్తేజమిచ్చే అవకాశం. భారతదేశంలో మీకు త్వరలోనే స్వాగతం పలికేందుకు ఎదురుచూస్తున్నాను. @AlboMP“ అని ప్రధానమంత్రి పేర్కొన్నారు.